Virallinen lehti nro C 347 , 18/11/1996 s. 0163



B4-1109, 1151, 1176, 1185 ja 1201/96 Päätöslauselma Bangladeshista Euroopan parlamentti, joka - ottaa huomioon aikaisemmat Bangladeshia koskevat päätöslauselmansa, A. on erittäin huolissaan ihmisoikeustilanteesta Bangladeshin «Chittagong Hill Tractsin» -alueella, jolla Bangladeshin armeija on alistanut alkuperäiskansat ankaraan valvontaansa, B. katsoo, että «Chittagong Hill Tractsin» alueen syntyperäisväestölle ei taata sellaisia perusvapauksia kuin liikkumisvapaus, poliittinen mielipidevapaus ja kulttuurin harjoittamisen vapaus, C. on erityisen huolissaan 12. kesäkuuta 1996 Rangamatin alueella sijaitsevassa Lalyaghonan kylässä tapahtuneesta «Hill Women´s Federation» -järjestön pääsihteerin Kalpana Chakman katoamisesta. Chakma on aina taistellut Chakma- väestön ja muiden «Chittagon Hills Tractsin» alueella asuvien etnisten ryhmien perusoikeuksien tunnustamisen puolesta, D. on huolestunut tiedoista, joiden mukaan osa Bangladeshin armeijaa olisi suoraan mukana Kalpana Chakman sieppauksessa, E. katsoo, että Bangladeshin hallitus on viime vuosien aikana kieltäytynyt tunnustamasta mitään Chittagong Hill Tractsin kansojen esittämiä autonomiaa koskevia vaatimuksia, F. toivoo, että seuraava hallitus sitoutuu saamaan aikaan rauhanomaisen ratkaisun Chittagong Hillin kansojen autonomiaa koskevaan vaatimukseen, G. on huolissaan Bramaputran «suistomaasaarten» tuhansien asukkaiden tilanteesta saarten tuhouduttua lopullisesti tämänvuotisen monsuunin vuoksi tuloksena maailmanpankin rahoittaman sillan rakentamisesta; 1. Vaatii Kalpana Chakman välitöntä vapauttamista; 2. Vaatii puolueettoman tutkimuskomitean perustamista kaikkien vastuukysymysten selvittämiseksi Kalpana Chakman katoamistapauksessa, erityisesti mitä tulee armeijan osuuteen hänen katoamisessaan; 3. Tuomitsee kaikenlaisen «Chittagon Hill Tractsin» alkuperäisväestöön kohdistuvan sortopolitiikan ja katsoo, että on Dhakan hallituksen tehtävä huolehtia siitä, että ihmisoikeuksia ja perusvapauksia kunnioitetaan täysin tällä alueella; 4. Kehottaa Bangladeshin hallitusta ryhtymään suoriin poliittisiin keskusteluihin kaikkien asiaa koskevien osapuolten kanssa «Chittagong Hill Tractsissa» poliittisen ja neuvoteltavan ratkaisun löytämiseksi paikallisen väestön erilaisiin vaatimuksiin; 5. Katsoo, että kaikenlainen kolonialistinen ja militaristinen politiikka «Chittagong Hill Tractsissa» on kiireellisesti lopetettava, jotta konfliktiin löydettäisiin mahdollisimman nopeasti ratkaisu; 6. Kehottaa Bangladeshin hallitusta sallimaan rajoittamatta humanitaaristen ja ihmisoikeuksien edistämiseen keskittyvien järjestöjen valtuuskuntien vierailut «Chittagong Hill Tractsin» alueella sekä huolehtimaan siitä, että paikallisella väestöllä on täysi liikkumavapaus; 7. Kehottaa hallitusta olemaan enää estämättä «Chittagong Hill Tractsin» väestölle tarkoitetun humanitaarisen avun perille saattamista ja kehityshankkeiden toteuttamista; 8. Tukee «suistomaasaarten» asukkaiden pyrkimyksiä kääntyä maailmanpankin tarkastuslautakunnan puoleen saadakseen korvauksia ja kehottaa Bangladeshin hallitusta ryhtymään kaikkiin tarvittaviin toimenpiteisiin «suistomaasaarten» asukkaiden laillisten oikeuksien turvaamiseksi; 9. Kehottaa puhemiestään välittämään tämän päätöslauselman neuvostolle, komissiolle, Bangladeshin hallitukselle ja parlamentille.